3. ΠΡΟΕΔΡΙΚΟΝ ΔΙΑΤΑΓΜΑ της 3/11 Ιαν. 1934 Περί τροποποιήσεως του αρθρ. 18 του από 25.9.1926 Δ/τος περί εκτελέσεως του Ν.Δ. της 8.8.1925 περί ιδρύσεως ΤΣΑΙ. Έχοντες υπ’ όψιν το άρθρ. 5 του Π.Δ.της 8/8 Αυγ. 1925 περί ιδρύσεως ΤΣΑΙ ως και το άρθρ.117 του Νόμ. 5333 περί τροποποιήσεως και συμπληρώσεως του από 8/14 Αυγ. 1925 Π.Δ/τος ως και τον Νόμ. 5090, απεφασίσαμεν και διατάσσομεν: Άρθρον μόνον.-Η υπό του άρθρ. 18 του Δ/τος της 25 Σεπτ. 1926 περί εκτελέσεως του Ν.Δ.της 8/8 Αυγ. 1925 περί ιδρύσεως ΤΣΑΙ οριζομένη επί των ιατροσήμων του ταμείου συντάξεως και αυτασφαλείας ιατρών εν Ελλάδι παράστασις διατηρείται ως προς πάντα τα ιατρόσημα του ταμείου τούτου, συμπεριλαμβανομένων και των επικολλωμένων επί των ιδιοσκευασμάτων και οδοντοσκευασμάτων, η αυτή, εξαιρέσει δε του ιατροσήμου των 20 λεπτών του προβλεπομένου υπό του άρθρ. 3 αριθ. 4 εδάφ. β΄του Ν.Δ.της 8/8 Αυγ. 1925 περί ιδρύσεως ΤΣΑΙ του οποίου αι διαστάσεις παραμένουσιν αι αυταί, των λοιπών ιατροσήμων αι διαστάσεις ορίζονται ως εξής: 0,020Χ0,014 δια το ιατροσημ. των 50 λεπτ. 0,020Χ0,014  "   "        "          της 1 δραχ. 0,020Χ0,014  "   "        "         των 5    " 0,03Χ0,04      "   "         "        των 8    "  0,03Χ0,04      "   "         "        των 25  " Ως προς τα των οδοντοσκευασμάτων και ιδιοσκευασμάτων: 0,03Χ0,0135 δια το ιατρόσημ. των 25 λεπτ. 0,03Χ0,0135  "    "        "          "  50     " 0,03Χ0,0135  "    "        "         της 1 δραχ. 0,03Χ0,0135  "    "        "         των 2   " 0,03Χ0,0135  "    "        "         των 5   " Χρώμα των ιατροσήμων ορίζεται το πράσινον δια το των 20 λεπτών και το βυσσινόχρουν δια τα λοιπά. Το διοικητικόν συμβούλιον του ταμείου δύναται δι΄αποφάσεώς του, δημοσιευομένης εις την Εφημερίδαν της Κυβερνήσεως, να ορίση δια τινα τούτων, προς αποφυγήν λαθών κατά την διαχείρισιν, και ετέρους χρωματισμούς.

[Source: greek_legal_code_raptarchis | Tokens: 1477]